คําสั่งสํานักงานคณะกรรมการอาหารและยาที่ 531/2562เรื่อง การจัดการกับวัตถุอันตรายคลอร์ไพริฟอสที่สํานักงานคณะกรรมการอาหารและยารับผิดชอบ--------------------------- เพื่อเป็นการปกป้องสุขอนามัยของประชาชนและผู้บริโภค โดยเฉพาะประชากรกลุ่มเสี่ยง เช่น เด็กเล็ก คนชรา หรือสตรีที่ตั้งครรภ์หรือให้นมบุตร รัฐมนตรีว่าการกระทรวงอุตสาหกรรมโดยความเห็นของ คณะกรรมการวัตถุอันตราย ได้ออกประกาศกระทรวงอุตสาหกรรม เรื่อง บัญชีรายชื่อวัตถุอันตราย (ฉบับที่ 5) พ.ศ. 2562 ลงวันที่ 4 กันยายน 2562 ประกาศในราชกิจจานุเบกษาเมื่อวันที่ 16 ตุลาคม 2560 ประกาศ กําหนดให้วัตถุอันตรายคลอร์ไพริฟอส (chlorpyrifos) และคลอร์ไพริฟอส-เมทิล (chlorpyrifos-methyl) ในความ รับผิดชอบของสํานักงานคณะกรรมการอาหารและยาเป็นวัตถุอันตรายชนิดที่ 4 ตามพระราชบัญญัติวัตถุอันตราย พ.ศ. 2535 แต่ทั้งนี้ จากข้อมูลการขึ้นทะเบียนวัตถุอันตรายของสํานักงานคณะกรรมการอาหารและยา ปรากฏว่า ปัจจุบันไม่มีการขึ้นทะเบียนคลอร์ไพริฟอส-เมทิล (chlorpyrifos-methyl) กับสํานักงานคณะกรรมการอาหารและยา แต่มีการขึ้นทะเบียนวัตถุอันตรายคลอร์ไพริฟอส (chlorpyrifos) ไว้กับสํานักงานคณะกรรมการอาหารและยา เมื่อมีการประกาศให้วัตถุอันตรายคลอร์ไพริฟอสในความรับผิดชอบของสํานักงาน คณะกรรมการอาหารและยาเป็นวัตถุอันตรายชนิดที่ 4 แล้ว ตามบทบัญญัติมาตรา 18 แห่งพระราชบัญญัติ วัตถุอันตราย พ.ศ. 2535 จะมีผลห้ามการผลิต การนําเข้า การส่งออก การนําผ่าน หรือการมีไว้ในครอบครอง วัตถุอันตรายดังกล่าว อาศัยอํานาจตามมาตรา 43 วรรคสองแห่งพระราชบัญญัติวัตถุอันตราย พ.ศ. 2535 ซึ่ง แก้ไขเพิ่มเติมโดยพระราชบัญญัติวัตถุอันตราย (ฉบับที่ 3) พ.ศ. 2551 ประกอบกับมาตรา 41 มาตรา 52 วรรคสอง แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยพระราชบัญญัติวัตถุอันตราย (ฉบับที่ 4) พ.ศ. 2562 และ มาตรา 52 วรรคสี่แห่งพระราชบัญญัติวัตถุอันตราย พ.ศ. 2535 เลขาธิการ คณะกรรมการอาหารและยาจึงออกคําสั่ง ดังต่อไปนี้ข้อ ๑ ในคําสั่งนี้ "วัตถุอันตรายคลอร์ไพริฟอส" หมายความว่า วัตถุอันตรายคลอร์ไพริฟอส (chlorpyrifos) ที่ได้ขึ้นทะเบียนไว้กับสํานักงานคณะกรรมการอาหารและยาก่อนวันที่ประกาศกําหนดให้วัตถุ อันตรายคลอร์ไพริฟอส เป็นวัตถุอันตรายชนิดที่ 4 มีผลใช้บังคับข้อ ๒ ให้บุคคลดังต่อไปนี้ ส่งคืนวัตถุอันตรายแก่ผู้ที่ตนซื้อมา หรือมอบวัตถุอันตรายดังกล่าว ให้กับสํานักงานสาธารณสุขจังหวัด ณ จังหวัดที่เป็นที่ตั้งของสถานที่เก็บรักษาวัตถุอันตรายคลอร์ไพริฟอส หรือ สํานักงานสาธารณสุขจังหวัด ณ จังหวัดที่ผู้มีไว้ในครอบครองซึ่งวัตถุอันตรายคลอร์ไพริฟอสเพื่อใช้สอยส่วนบุคคล ใช้เป็นที่พักอาศัย ให้แล้วเสร็จภายในหกสิบวันนับแต่วันที่ประกาศให้วัตถุอันตรายคลอร์ไพริฟอสเป็นวัตถุอันตราย ชนิดที่ 4 มีผลใช้บังคับ (ไม่เกินวันที่ 16 ธันวาคม 2562) (1) ผู้ที่ได้รับใบอนุญาตส่งออกซึ่งไม่ใช่เจ้าของทะเบียนวัตถุอันตรายคลอร์ไพริฟอส หรือ ผู้ที่ได้รับใบอนุญาตมีไว้ในครอบครองซึ่งวัตถุอันตรายคลอร์ไพริฟอสเพื่อใช้รับจ้าง (2) ผู้ที่มีไว้ในครอบครองซึ่งวัตถุอันตรายคลอร์ไพริฟอสเพื่อใช้สอยส่วนบุคคล หรือ ผู้ที่มีไว้ในครอบครองซึ่งวัตถุอันตรายคลอร์ไพริฟอสสําเร็จรูปที่มิใช่เพื่อใช้รับจ้าง ซึ่งได้รับการยกเว้นไม่ต้องขอ ใบอนุญาตมีไว้ในครอบครอง ตามประกาศกระทรวงสาธารณสุข เรื่อง ยกเว้นการปฏิบัติตามพระราชบัญญัติวัตถุ อันตราย พ.ศ. 2535 ที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538ข้อ ๓ ให้สํานักงานสาธารณสุขจังหวัดซึ่งรับมอบวัตถุอันตรายคลอร์ไพริฟอสตามข้อ 2 แจ้ง ปริมาณและส่งมอบวัตถุอันตรายคลอร์ไพริฟอสต่อสํานักงานคณะกรรมการอาหารและยา ภายในเก้าสิบวันนับจาก วันที่ประกาศให้วัตถุอันตรายคลอร์ไพริฟอสเป็นวัตถุอันตรายชนิดที่ 4 มีผลใช้บังคับ (ไม่เกินวันที่ 14 มกราคม 2563) เพื่อรวบรวมส่งไปยังเจ้าของทะเบียนวัตถุอันตรายเพื่อการทําลายข้อ ๔ ให้ผู้ผลิต ผู้นําเข้า ซึ่งเป็นเจ้าของทะเบียนวัตถุอันตรายคลอร์ไพริฟอสที่ได้ขึ้นทะเบียนไว้ กับสํานักงานคณะกรรมการอาหารและยาก่อนวันที่ประกาศกําหนดให้วัตถุอันตรายคลอร์ไพริฟอสเป็นวัตถุ อันตรายชนิดที่ 4 เรียกเก็บคืนวัตถุอันตรายของตนจากท้องตลาด รับคืนวัตถุอันตรายตามข้อ 2 และรับคืนวัตถุ อันตรายจากสํานักงานคณะกรรมการอาหารและยาตามข้อ 3 และแจ้งปริมาณวัตถุอันตรายคลอร์ไพริฟอส คงเหลือ ต่อสํานักงานคณะกรรมการอาหารและยาตามแบบรายงานสรุปการรวบรวมวัตถุอันตรายคลอร์ไพริฟอส ภายในหนึ่งร้อยสามสิบห้าวันนับแต่ ในความรับผิดชอบของสํานักงานคณะกรรมการอาหารและยาท้ายคําสั่งฉบับนี้ วันที่ประกาศให้วัตถุอันตรายคลอร์ไพริฟอสเป็นวัตถุอันตรายชนิดที่ 4 มีผลใช้บังคับ (ไม่เกินวันที่ 28 กุมภาพันธ์ 2563) ทั้งนี้ขอให้เก็บรักษาวัตถุอันตรายคลอร์ไพริฟอสทั้งหมดไว้ที่บริษัทฯ เพื่อให้เจ้าหน้าที่สํานักงาน คณะกรรมการอาหารและยาตรวจสอบปริมาณ และควบคุมการทําลายข้อ ๕ กรณีที่มีวัตถุอันตรายคลอร์ไพริฟอสคงเหลือ ให้ผู้ผลิต ผู้นําเข้า ซึ่งเป็นเจ้าของทะเบียน วัตถุอันตรายคลอร์ไพริฟอสที่ได้ขึ้นทะเบียนไว้กับสํานักงานคณะกรรมการอาหารและยาก่อนวันที่ประกาศ กําหนดให้วัตถุอันตรายคลอร์ไพริฟอสเป็นวัตถุอันตรายชนิดที่ 4 แจ้งกําหนดการที่จะทําลายวัตถุอันตราย คลอร์ไพริฟอสตามวิธีการทําลายตามข้อ 5 ให้สํานักงานคณะกรรมการอาหารและยาทราบ โดยให้แจ้งพร้อมกับ การแจ้งปริมาณวัตถุอันตรายคลอร์ไพริฟอสที่คงเหลือตามข้อ 4 ทั้งนี้ กําหนดการในการทําลายวัตถุอันตราย คลอร์ไพริฟอสจะต้องไม่เกินหนึ่งร้อยแปดสิบวันนับแต่วันที่ประกาศให้วัตถุอันตรายคลอร์ไพริฟอสเป็นวัตถุ อันตรายชนิดที่ 4 มีผลใช้บังคับ (ไม่เกินวันที่ 16 เมษายน 2563)ข้อ ๖ ให้ผู้ผลิต ผู้นําเข้าตามข้อ 4 ดําเนินการเพื่อให้มีการทําลายวัตถุอันตรายคลอร์ไพริฟอส โดยการเผาทําลายในเตาเผาอุณหภูมิสูง (อุณหภูมิเฉลี่ยภายในห้องเผาใดห้องเผาหนึ่งสูงกว่า 1,100 องศาเซลเซียส) ที่ออกแบบและก่อสร้างเพื่อใช้กําจัดของเสียอันตราย โดยไม่รวมเตาเผาปูนซีเมนต์และเตาเผา ปูนขาว โดยแจ้งให้สํานักงานคณะกรรมการอาหารและยาทราบเพื่อควบคุมการทําลาย โดยผู้ผลิต ผู้นําเข้า เจ้าของทะเบียนวัตถุอันตราย เป็นผู้รับผิดชอบค่าใช้จ่าย และให้ส่งหลักฐานการทําลายวัตถุอันตรายคลอร์ไพริฟอส ให้แก่สํานักงานคณะกรรมการอาหารและยา ภายในหนึ่งร้อยแปดสิบวันนับแต่วันที่ประกาศให้วัตถุอันตราย คลอร์ไพริฟอสเป็นวัตถุอันตรายชนิดที่ 4 มีผลใช้บังคับ (ไม่เกินวันที่ 16 เมษายน 2563) โดยอย่างน้อยต้องมี (1) หนังสือสัญญาจ้างทําลายวัตถุอันตรายคลอร์ไพริฟอส (2) บันทึกการทําลายวัตถุอันตรายคลอร์ไพริฟอส พร้อมลงนามรับรองจากผู้รับทําลาย (3) ภาพถ่ายการทําลายวัตถุอันตรายคลอร์ไพริฟอส (4) หนังสือรับรองการทําลายวัตถุอันตรายคลอร์ไพริฟอสจากผู้ผลิต ผู้นําเข้า เจ้าของทะเบียนวัตถุอันตราย ทั้งนี้ ให้มีผลใช้บังคับตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 7 พฤศจิกายน พ.ศ. 2562 (นายไพศาล ดั่นคุ้ม)เลขาธิการคณะกรรมการอาหารและยา